Hujan (kumpulan)

Hujan merupakan sebuah kugiran rock Malaysia yang berasal dari Miri, Sarawak. Diasaskan pada tahun 2005 oleh Noh Salleh, kugiran ini terdiri daripada vokalis dan gitaris Noh Salleh, gitaris Hezry "AG" Hafidz, pemain bes dan keyboard Hang Dimas dan pemain dram Azham Ahmad sebagai ahli asal. Bekas ahli kumpulan termasuk Nazeri Nazirul dan Azhar Imran. Kini, Hujan terdiri daripada Noh, AG, Azham dan Izzat Huzaini.

Peminat mereka dipanggil "Raingers", hasil penterjemahan nama kugiran ke dalam Bahasa Inggeris iaitu rain dengan tambahan akhiran -er''' daripada Inggeris Pertengahan -er, -ere, daripada Inggeris Lama -ere ‎(awalan ejen), daripada Proto-Jermanik *-ārijaz ‎(awalan ejen) dengan perubahan bunyi daripada sengauan gusi kepada sengauan velar.

 Sejarah 

 2005: Penubuhan 

Kugiran Hujan bermula di laman media sosial Myspace, di mana kebanyakan ahli kumpulan berhubung melaluinya walaupun tidak mengenali sesama mereka pada awal perkenalan namun berkongsi minat yang sama. Noh Salleh memuat naik beberapa demo di Myspace dan mula diterima secara umum.

 2006-2009: EP, pengaruh muzik dan jelajah Hujan ke UK 

Hujan melabelkan genre yang dibawa oleh mereka sebagai rock indie, rock garaj dan rock alternatif. Mereka lebih cenderung mendendangkan lagu dalam bahasa Malaysia. Lagu yang boleh dikatakan telah menaikkan nama mereka ialah lagu "Pagi Yang Gelap". Populariti kumpulan ini semakin meningkat setelah single kedua, "Bila Aku Sudah Tiada" mula dimainkan di stesen-stesen radio tempatan, dan mengulangi kejayaan single pertama mereka. Antara artis yang dinyatakan sebagai pengaruh dan ilham kepada mereka ialah The Strokes dan Butterfingers.

Mereka pernah membuat persembahan di United Kingdom melalui Jelajah Hujan ke UK yang bukan sahaja untuk mempromosikan dua buah EP Hujan yang sudah diterbitkan iaitu 1,2,3,Go! dan Check Check Rock Rock malah mereka turut menjual baju T dan lencana istimewa Hujan. Di sana, mereka membuat persembahan di Oxford Bar (Manchester), Zanzibar (Liverpool), Sheffield dan Cardiff.

 2009: Mencari Konklusi dan Mencari Konklusi Tour 

Pada 2009, mereka melancarkan konsert jelajah Malaysia yang dinamakan "Mencari Konklusi Tour" seiring dengan album Mencari Konklusi yang telah diadakan di seluruh negara. Jelajah itu diakhiri dengan konsert finale di Kuala Lumpur yang mendapat sambutan hangat. Dan mereka juga sekali lagi menjelajah ke Eropah setelah diundang bagi bersama kumpulan rock legenda Malaysia, Search mengadakan konsert di Dublin dan London.

 2010: Lonely Soldier Boy 

Hujan telah mengeluarkan album ke-3 mereka Lonely Soldier Boy yang dilancarkan pada 25 November 2010. Album ini mendapat sambutan hangat di kalangan peminat muzik tempatan terutamanya peminat tegar mereka sendiri yang digelar Raingers.

 2012-kini: Sang Enemy, Hujan X Love Me Butch Tour 2013 dan terkini 

Hujan tampil dengan penuh kelainan berbanding sebelumnya dengan album Sang Enemy yang bergenre post-hardcore dan metalcore. Bergandingan dengan Love Me Butch, Hujan melangsungkan konsert jelajah mereka pada sekitar Mei-Jun 2013, yang digelar Hujan X Love Me Butch Tour 2013.

Album kelima Hujan, Jika Sempat dikeluarkan pada April 2016. Kebanyakan lagu di dalam album ini ialah koleksi lagu lama mereka yang tidak pernah dikeluarkan. "Jika Sempat" dan "Kamar Sepi" dikeluarkan sebagai single.Hujan’s new album ‘Jika Sempat’ reflects their journey from the beginning The Malay Mail (1 Jun 2016). Dicapai pada 1 Jun 2016.

 Ahli kumpulan 

 Ahli terkini 
 Noh Salleh - Vokalis, Gitar Kedua, Penulis Lagu
 Hezry Hafidz ~ "AG Coco" - Gitar Utama, Penggubah Lagu
 Azham Ahmad ~ "Ambobzeela" - Dram
 Izzat Uzaini - Bes Gitar

 Bekas ahli 
Azhar Imran ~ "Jaja" - Bes 
Nazeri Nazirul ~ "Dugong" - Bes
Dimas Santoso - Papan Nada Bes

Diskografi

EP
 2007: 1,2,3 Go! 2007: Check Check Rock Rock 2008: Hujan UK Release 2018: Suria 2020: Pelangi Dan Kau Album studio 

 2008: Hujan 2009: Mencari Konklusi 2010: Lonely Soldier Boy 2012: Sang Enemy 2016: Jika Sempat''
2020: Pelangi Dan Kau

OST
 "Jiwa Kelajuan" (OST Impak Maksima)

Kompilasi
 CD Issue-9 Majalah JUNK: "Pagi Yang Gelap"
 Support Our Local Act Volume 1: "Bila Aku Sudah Tiada"

Single
 Kuala Lumpur
 Gundah
 Pagi Yang Gelap
 Ah Moi Chantek
 Jiwa Kelajuan
 Empayarmu
 Aku Skandal
 Neon
 Ku Mahu Kau Tahu
 Lepaskan Aku
 DugaanNya
 Bila Aku Sudah Tiada (OST Misi Ady)
 Pijak Hatiku
 Mencari Konklusi
 Obsesi
 Kau Harus Ada
 Romantik
 Salam Aidilfitri Ayah Bonda - duet bersama kumpulan Raihan
 Inspektor Remos
 Muda
 Hampir
 Bahgia
 Kotak Hati
 Aku Yang Asing
 Dikala Bulan Bermain Biola
 Rumah Kita
 Mana Mungkin

Single Noh Salleh
Penyanyi utama Noh Salleh juga pernah ditampilkan dalam lagu beberapa artis popular sebagai projek luar. Sebelum bersama Hujan, Noh pernah menyertai kumpulan M.I.X pada tahun 2004 hingga 2006. Berikut ialah single Noh secara solo:-

Demo
 "Ludah Amerika"
 "Luka Mana"
 "Papa Mama"
 "Lonely Soldier Boy"
 "Sedih"
 "Neon"
 "Selamat Hari Ibu"
 "Ku Mahu Kau Tahu"
 "Empayar Mu"
 "Hampir"
 "Kamek Sayang Kitak"
 "Kau Pijak Hatiku"
 "Kotak Hati"
 "Kuala Lumpur"
 "Miri"
 "Di Kala Bulan Bermain Biola"
 "Bagaikan Matahari"
 "Mimpiku Hanya Mimpi"
 "Muda"
 "Rantai Rasa Cinta"
 "Baju Melayu Di Pagi Raya"
 "Na Na Na"
 "Lepaskan Aku"
 "Kelonsong Peluru"
 "Kepak Ayam"

Anugerah

Anugerah Industri Muzik

Anugerah Planet Muzik

Anugerah Juara Lagu

Anugerah Bintang Popular Berita Harian

Anugerah Shout!

Versus TV9

Logo

Rujukan

Pautan luar 
Laman web rasmi
Laman Myspace
Laman AMP @ Channel [V]
Hujan.org - komuniti raingers 
Hujan di Berita Harian. 

Kumpulan rock Malaysia
Kumpulan muzik ditubuhkan pada tahun 2006
Kumpulan muzik 2000-an
Kumpulan muzik 2010-an